CELEX: C2007/297/47
Language: sk
Date: 2007-12-08 00:00:00
Title: Vec C-457/07: Žaloba podaná 9. októbra 2007 – Komisia Európskych spoločenstiev/Portugalská republika

8.12.2007   
            
            
               SK
            
            
               Úradný vestník Európskej únie
            
            
               C 297/29
            
         Žaloba podaná 9. októbra 2007 – Komisia Európskych spoločenstiev/Portugalská republika
   (Vec C-457/07)
   (2007/C 297/47)
   Jazyk konania: portugalčina
   Účastníci konania
   
      Žalobkyňa: Komisia Európskych spoločenstiev (v zastúpení: S. Pardo Quintillán a P. Andrade, splnomocnení zástupcovia)
   
      Žalovaná: Portugalská republika
   Návrhy žalobkyne
   
               —
            
            
               určiť, že Portugalská republika nevykonala rozsudok Súdneho dvora (prvej komory) z 10. novembra 2005 vyhlásený vo veci C-432/03, Komisia/Portugalská republika,
            
         
               —
            
            
               uložiť Portugalskej republike penále 37 400 euro za každý deň po dobu, kým nevyhovie rozsudku Súdneho dvora,
            
         
               —
            
            
               uložiť Portugalskej republike pokutu v dennej výmere 5 280 euro, počítanej od 10. novembra 2005, ktorý je dňom vyhlásenia rozsudku konštatujúceho nesplnenie, až do dňa, keď Portugalsko vyhovie rozsudku alebo do dňa, ktorý bude stanovený podľa článku 228 zmluvy ES,
            
         
               —
            
            
               zaviazať Portugalskú republiku na náhradu trov konania.
            
         Žalobné dôvody a hlavné tvrdenia
   Komisia konštatovala, že Portugalská republika pokračuje v obmedzovaní prístupu na trh, požadovaním predbežného schválenia nových konštrukčných materiálov, pre ktoré nie je stanovená žiadna technická špecifikácia ani vzájomné uznanie, s cieľom overiť vhodnosť vlastností týchto materiálov vzhľadom k danému využitiu. Portugalská republika taktiež pokračuje v obmedzovaní prístupu na trh tým, že nepriznáva rovnocennosť certifikátom vydaným v iných členských štátoch, pokiaľ ide o nové materiály, pre ktoré nie je stanovená technická špecifikácia, hoci o ich uznanie bolo požiadané hospodárskymi subjektami, odlišnými od výrobcu a jeho zmocnenca.
   Portugalská právna úprava naďalej neupresňuje kritériá, ktoré majú byť uplatňované orgánmi, pokiaľ ide o posúdenie žiadostí o uznanie, spôsobom predchádzajúcim svojvoľnému rozhodovaniu. Pre nedostatok technických špecifikácií portugalská právna úprava predvída kritériá, ktoré majú byť uplatňované v rámci rozhodovania o uznaní, ktoré nie sú objektívne a ktoré sú diskriminačné.
   Portugalská republika doposiaľ neprijala opatrenia, ktoré mala prijať, týkajúce sa hospodárskych subjektov, vo vzťahu ku ktorým je uplatňovaná právna úprava v rozpore s článkom 28 a 30 ES.